РЕШЕНИЕ НА КОМИСИЯТА
от 12 декември 2007 година
относно одобрение на промените в националната програма за контрол на салмонелата при птици за разплод от вида Gallus gallus, представена от Финландия
(нотифицирано под номер C(2007) 6097)
(само текстовете на фински и шведски език са автентични)
(2007/849/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (1), и по-специално член 6, параграф 3 от него,
като има предвид, че:
(1)
Националната програма за контрол на салмонелата при стада за разплод от вида Gallus gallus, представена от Финландия, беше одобрена с Решение 2006/759/ЕО на Комисията от 8 ноември 2006 г. за одобряване на определени национални програми за контрол на салмонела при стада за разплод от вида Gallus gallus (2).
(2)
Финландия понастоящем представи за одобрение промените в националната си програма.
(3)
Предложените промени в програмата отчитат развитието на ситуацията във Финландия. Те отговарят на съответното ветеринарно законодателство на Общността, и в частност на изискванията, посочени в Регламент (ЕО) № 2160/2003.
(4)
Следователно промените в националната програма за контрол на салмонелата при стада за разплод от вида Gallus gallus, представена от Финландия, следва да бъдат одобрени.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Промените, които Финландия представи в националната си програма за контрол на салмонелата при стада за разплод от вида Gallus gallus, одобрена с Решение 2006/759/ЕО, са одобрени.
Член 2
Настоящото решение се прилага от 1 януари 2008 година.
Член 3
Адресат на настоящото решение е Република Финландия.
Съставено в Брюксел на 12 декември 2007 година.